《和刘守林宗喜晴二首 其一》
宋代·孙觌

禾头生耳釜生鱼，去马来牛迥不殊。飓势驱云千嶂合，雷公载雨百车输。

长堤一决无完块，高树纷披有积苏。赖有娲皇补天手，一时争诵鲁真儒。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。